2. ΒΑΣΙΛΙΚΟΝ ΔΙΑΤΑΓΜΑ υπ’ αριθ.59 της 2/9 Φεβρ.1967 (ΦΕΚ Α΄ 15) Περί καθορισμού των ανεγνωρισμένων υπηρεσιών και οργανισμών προς σύμπραξιν εις τα τελουμένας υιοθεσίας και καθορισμού του τρόπου προπαρασκευής κλπ. υιοθεσιών παρ’ αλλοδαπών. ΄Εχοντες υπ’ όψιν: 1)τας διατάξεις των άρθρ.9 και 14 του Ν.Δ.4532/66, «περί υιοθεσίας των μέχρις ηλικίας δέκα οκτώ ετών ανηλίκων», 2)την υπ’ αριθ.13/67 γνωμοδότησιν του Συμβουλίου Επικρατείας, προτάσει των Ημετέρων επί της Δικαιοσύνης και επί της Κοινωνικής Προνοίας Υπουργών, απεφασίσαμεν και διατάσσομεν: Ανεγνωρισμέναι υπηρεσίαι και οργανισμοί δια την σύμπραξιν εις τας τελουμένας υιοθεσίας Άρθρ.1.-1.ανεγνωρισμέναι υπηρεσίαι και οργανισμοί δια την διεξαγωγήν της κατά το άρθρ.9 του Ν.Δ. 4532/66 κοινωνικής ερεύνης, προς χορήγησιν της συνοδευούσης την περί υιοθεσίας αίτησιν βεβαιώσεως, ορίζονται, εφ’ όσον διαθέτουν προς τούτο κοινωνικούς λειτουργούς, κεκτημένους νομίμως άδειαν ασκήσεως του επαγγέλματός των, α)γενικώς μεν τα Κέντρα Κοινωνικής Προνοίας, β)ειδικώς δε δια τους υπό την προστασίαν αυτών τελούντας ανηλίκους, το ΠΙΚΠΑ, η Βασιλική Πρόνοια, το Κέντρον Βρεφών «η Μητέρα», μετά των παραρτημάτων αυτού και τα Δημοτικά Βρεφοκομεία Αθηνών, Θεσσαλονίκης και Πατρών. 2.Δια την υπό του άρθρ. 14 του Ν.Δ. 4532/66 απαιτουμένην σύμπραξιν προς ενέργειαν υιοθεσιών ελληνοπαίδων παρ’ αλλοδαπών ορίζονται εκ των εν τη προηγουμένη παραγράφω και κατά τας εν ταύτη διακρίσεις ανεγνωρισμένων υπηρεσιών ή οργανισμών, ως εξειδικευμένοι εις διεθνείς υιοθεσίας, τα Κέντρα Κοινωνικής Πρόνοιας: Αθηνών (δια την περιοχήν Στερεάς Ελλάδος και Θεσσαλίας), Πειραιώς (δια την περιοχήν των νήσων Αιγαίου και Κρήτης), Θεσσαλονίκης (δια την περιοχήν Βορείου Ελλάδος) και Πατρών (δια την  περιοχήν Πελοποννήσου, Ηπείρου και Επτανήσων), τα υπό στοιχ. β΄της παραγράφου ταύτης ιδρύματα και οργανισμοί, ως και η εν Αθήναις Διεθνής Κοινωνική Υπηρεσία. 3.Περί της χορηγήσεως ή μη της προς τους αιτούντας την υιοθεσίαν βεβαιώσεως αποφαίνονται μετά γραπτήν εισήγησιν του διεξαγαγόντος την κοινωνικήν έρευναν κοινωνικού λειτουργού, δια τα Κέντρα Κοινωνικής Προνοίας αι παρ’ αυτοίς Επιτροπαί Παιδικής Προστασίας, δια το ΠΙΚΠΑ, η διοικούσα επιτροπή αυτού, δια την Βασιλικήν Πρόνοιαν η εκτελεστική επιτροπή αυτής και δια τους λοιπούς ανεγνωρισμένους οργανισμούς τα διοικητικά αυτών συμβούλια. 4.Η κατ’ άρθρ.9 παρ.1 Ν.Δ.4532/66 χορηγουμένη βεβαίωσις εις τον αιτούντα, βεβαιοί απλώς ότι εγένετο επισταμένη κοινωνική έρευνα, περί των εν τη διατάξει ταύτη στοιχείων, η ειδική δε περί των αποτελεσμάτων ταύτης έκθεσις της αρμοδίας δια την έκδοσιν της βεβαιώσεως υπηρεσίας ή οργανισμού, αποστέλλεται απ’ ευθείας εις το αρμόδιον δια την υιοθεσίαν πρωτοδικείον. Τρόπος προπαρασκευής και τελειώσεως   των ενεργουμένων υιοθεσιών παρ’ αλλοδαπών Άρθρ.2.-1.Δια την υπό του άρθρ. 14 του Ν.Δ. 4532/66 σύμπραξιν των εν τη παρ.2 του προηγουμένου άρθρου υπηρεσιών και οργανισμών και την χορήγησιν της κατά το άρθρ.9 παρ.1 του Ν.Δ. 4532/66 βεβαιώσεως και προς διευκόλυσιν της διεξαχθησομένης κοινωνικής ερεύνης υποβάλλεται αίτησις μετά δηλώσεως των στοιχείων της οικογενειακής και οικονομικής καταστάσεως του αιτούντος. 2.Προς συγκέντρωσιν, συμπλήρωσιν και εκτίμησιν απαιτουμένων δια την διεξαγωγήν της  κοινωνικής   ερεύνης    στοιχείων,     επί        υιο(Αντί της σελ.240,11) Σελ.240,11(α) Τεύχος 390-Σελ.9 Υιοθεσία 7.Β.δ.1-2 θεσιών ελληνοπαίδων παρ’ αλλοδαπών απαιτείται συνεργασία των ενταύθα ανεγνωρισμένων προς τούτο υπηρεσιών και οργανισμών μετά των εν αλλοδαπή τοπικών ελληνικών προξενικών αρχών, ή εκκλησιαστικών αρχών, ή κοινοτήτων ή νομίμως συστημένων σωματείων ελλήνων το γένος, ή και μετά των εκείσε ανεγνωρισμένων δια την ενέργειαν υιοθεσιών οικείων κοινωνικών υπηρεσιών ή οργανισμών εκτός εάν εκ των προσκομιζομένων στοιχείων ολοκληρούται η κοινωνική έρευνα. 3.Άπαντα τα κατά την διεξαγομένην κοινωνικήν έρευναν υποβαλλόμενα πιστοποιητικά των ημεδαπών και αλλοδαπών αρχών, τα πάσης φύσεως βεβαιωτικά των πληροφοριών στοιχεία, τα έγγραφα τηε διεξαχθείσης αλληλογραφίας, η εισηγητική έκθεσις του διεξαγαγόντος την κοινωνικήν έρευναν κοινωνικού λειτουργού, αντίγραφον της περί χορηγήσεως ή μη της αιτουμένης βεβαιώσεως αποφάσεως ότι η υιοθεσία είναι επ’ ωφελεία του υιοθετουμένου, κατά τα εν τοις παρ.3 και 4 του προηγουμένου άρθρου οριζόμενα και άπαντα τα αναφερόμενα εις την περαιτέρω κατά το επόμενον άρθρον παρακολούθησιν του εν τη αλλοδαπή υιοθετουμένου, τηρούνται εις απορρήτους φακέλλους παρά των ενταύθα συμπραττουσών εις υιοθεσίας υπηρεσιών και οργανισμών μετά των υποβαλλομένων αυτοίς αιτήσεων των υιοθετούντων αλλοδαπών και απαγορεύεται η ανακοίνωσις τούτων άνευ αδείας του Εισαγγελέως Πρωτοδικών. Παρακολούθησις των εν τη αλλοδαπή υιοθετουμένων Άρθρ.3.-1.Δια την παρακολούθησιν των εν τη αλλοδαπή υιοθετουμένων μετά την έκδοσιν της οριστικής περί υιοθεσίας ή της κατά την παρ.3 του άρθρ.14 του Ν.Δ. 4532/66 αποφάσεως των ελληνικών δικαστηρίων, προς αποστολήν ή αναχώρησιν αυτών εις αλλοδαπήν και μέχρι της εκείσε τελειώσεως της υιοθεσίας αυτών, υπεύθυνοι καθίστανται αι συμπράξασαι εις την προπαρασκευήν της υιοθεσίας υπηρεσίαι ή οργανισμοί, οίτινες οφείλουσι να λαμβάνωσι τα ενδεικνυόμενα μέτρα διασφαλίσεως του υιοθετουμένου κατά την διάρκεια του ταξιδίου του, την εν τη αλλοδαπή τύχην του μέχρι της τελειώσεως της υιοθεσίας και την επιστροφήν του ανηλίκου εις την Ελλάδα εν περιπτώσει ματαιώσεως της υιοθεσίας. 2.Αι δια την παρακολούθησιν του υιοθετουμένου υπόχρεοι υπηρεσίαι ή οργανισμοί οφείλουσιν ωσαύτως να συνεργάζωνται μετά των εν παρ.2 του προηγουμένου άρθρου αναφερομένων αρχών ή οργανισμών της αλλοδαπής. Σελ. 240,12(α) Τεύχος 390-Σελ. 10 Ειδικαί Διατάξεις Άρθρ.4.-1.Παρά ταις αρμοδίαις υπηρεσίαις των Υπουργείων Δικαιοσύνης και Κοινωνικής Προνοίας τηρείται απόρρητον μητρώον υιοθεσιών. Οι γραμματείς των πρωτοδικείων υποχρεούνται κατ’ έτος μετά την 31ην Δεκεμβρίου να υποβάλλουν εις τας υπηρεσίας ταύτας καταστάσεις εμφαινούσας τας κατά την διάρκειαν του έτους αποφάσεις υιοθεσίας, τα ονοματεπώνυμα, την κατοικίαν, την εθνικότητα και το θρήσκευμα των υιοθετούντων και τα στοιχεία ταυτότητος των υιοθετουμένων και των γονέων των. 2.Αι δια του παρόντος ανεγνωρισμέναι υπηρεσίαι και οργανισμοί προς σύμπραξιν εις τελουμένας υιοθεσίας, δέον να υποβάλλουν εις την υπηρεσίαν των Υπουργείων Δικαιοσύνης και Κοινωνικής Προνοίας ετησίας στατιστικάς εκθέσεις, περί των ενεργηθεισών τη συμπράξει αυτών υιοθεσιών και της παρακολουθήσεως τούτων. 3.Προς επιβοήθησιν του έργου της προπαρασκευής των υιοθεσιών και της παρακολουθήσεως των εν τη αλλοδαπή υιοθετουμένων, το Υπουργείον Κοινωνικής Προνοίας, δύναται να χρησιμοποιή ανάλογον αριθμόν εκ των εις την Βασιλικήν Πρόνοιαν ανηκουσών κοινωνικών λειτουργών, συμφώνως προς τας οικείας διατάξεις της κειμένης νομοθεσίας. Εις τους αυτούς επί της Δικαιοσύνης και Κοινωνικής Προνοίας Υπουργούς, ανατίθεμεν την δημοσίευσιν και εκτέλεσιν του παρόντος Δ/τος. Εις τα άρθρ.9 και 14 του Ν.Δ. 4532/66 αντιστοιχούν ήδη τα άρθρ.9 και 14 του Ν.Δ. 610/1970 (κατωτ. αριθ.3). 7.Β.δ.2 Υιοθεσία 